Ski svømmeklubb			
	Bestemmelser/retningslinje for fraværsrapportering i Ski Svømmeklubb
	[image: i41583342]



Formål
Å ha oversikt over fravær og gode rutiner for hvordan fravær skal registreres i tråd med bestemmelser i arbeidsmiljø-, ferie- og folketrygdlovgivningen.

Virkeområde
Gjelder alle medarbeidere i Ski Svømmeklubb.

[bookmark: _Toc410122920]Rutine
[bookmark: _GoBack]Ferie og fridager med og uten lønn, samt søknad om permisjon må være avklart med styreleder på forhånd. 

Ved egen sykdom eller barns sykdom skal styreleder informeres pr. telefon samme dag fraværet oppstår.
Skjema for fraværsrapportering fylles ut månedlig og sendes styreleder med kopi til kasserer innen den 5. dag hver måned.

Fraværskoder
A = Avlyst trening					S = Syk med sykmelding
F = Ferie med lønn					E = Syk med egenmelding
U = Ferie uten lønn					B = Barns sykdom			
V = Fri med vikar, oppgi årsak 			P = Velferdspermisjon
					
Fraværsskjema-/rapport 

Informasjon om bruk av egenmelding

Med egenmelding menes at du som arbeidstaker melder fra til arbeidsgiveren om arbeidsuførhet på grunn av egen sykdom eller skade uten å legge frem legeerklæring. 

Du kan bare bruke egenmelding i arbeidsgiverperioden, det vil si de første seksten kalenderdagene av et sykefravær. Du må ha arbeidet hos arbeidsgiveren i minst to måneder for å få rett til å bruke egenmelding. Hvis du har fravær utover tre kalenderdager kan må du levere sykmelding fra 4. fraværsdag.  
Egenmeldte fraværsdager forut for sykmelding fra lege, regnes som brukte egenmeldingsdager. 
Egenmelding kan ikke kombineres med gradert sykmelding.
Arbeidsgiveren kan bestemme at du ikke skal få bruke egenmelding hvis:  
· du har brukt egenmelding fire ganger i løpet av en 12-måneders periode,
· arbeidsgiveren har rimelig grunn til å anta at fraværet ditt ikke skyldes sykdom  
Arbeidsgiveren skal gi deg varsel når de fratar deg retten til å bruke egenmelding, slik at du kan uttale deg.  
Hvis du har mistet retten til å bruke egenmelding skal arbeidsgiver vurdere dette på nytt etter seks måneder.

Informasjon om rett til fri fra arbeidet ved sykt barn og omsorgspenger
Hvem kan få omsorgspenger?
Du har rett til omsorgspenger dersom du er arbeidstaker, og har omsorg for barn. Retten til omsorgspenger gjelder til og med det kalenderåret barnet fyller 12 år. Hvis barnet er kronisk sykt eller funksjonshemmet, kan du få rett til omsorgsdager til og med det kalenderåret barnet fyller 18 år.
Når kan du få omsorgspenger?
Du må som hovedregel ha vært i arbeid de siste fire ukene og ha tapt arbeidsinntekt.
Hvis du må være borte fra arbeidet på grunn av nødvendig tilsyn og pleie når barnet er sykt, har du rett til omsorgspenger.


Det samme gjelder hvis du må være borte fra arbeidet fordi
· den som har det daglige barnetilsynet er syk, for eksempel en forelder som ikke er yrkesaktiv, dagmamma og lignende.
· den som har det daglige barnetilsynet er forhindret fra å ha tilsyn med barnet fordi han eller hun følger et annet barn til utredning eller innleggelse i helseinstitusjon.
· barnet trenger oppfølging i form av legebesøk eller lignende selv om barnet ikke er sykt eller pleietrengende den aktuelle dagen.
Hva kan du få?
Du kan få omsorgspenger i
· 10 dager per kalenderår.
· 15 dager per kalenderår hvis du har omsorg for mer enn to barn.
· 20 dager per kalenderår hvis du er alene om omsorgen.
· 30 dager per kalenderår hvis du er alene om omsorgen for mer enn to barn.
· Hvis du har kronisk sykt eller funksjonshemmet barn og dette fører til en markert høyere risiko for fravær, kan du i tillegg få ti stønadsdager for hvert kronisk sykt eller funksjonshemmet barn. Når du er alene om omsorgen, dobles antall stønadsdager.
Dersom du har omsorg for et kronisk sykt eller funksjonshemmet barn over 12 år, kan du har rett til omsorgspenger fra første dag. Da må du søke NAV om å få utvidet antall omsorgsdager.
Hvis du og den andre av barnets forelder ikke bor sammen, kan dagene med omsorgspenger fordeles forholdsmessig på hver av dere på grunnlag av samværsavtalen mellom dere. Dere må gi NAV en skriftlig erklæring om omsorgsfordelingen i henhold til samværsavtalen. NAV utsteder en erklæring til arbeidsgiver om fordeling av retten til omsorgspenger. Du kan overføre inntil ti omsorgsdager til ny ektefelle eller samboer forutsatt at samboerforholdet har vart i minst tolv måneder. NAV må få skriftlig melding om overføringen.
Omsorgspenger beregnes på samme måte som sykepenger og utgjør 100 prosent av sykepengegrunnlaget.

